13/07/2011 | Administración LocalMunicipal
As Pontes de García Rodríguez
Secretaría
Resolucións da Alcaldía sobre designación de membros que integran a Xunta de Goberno Local, delegación competencias nese órgano colexiado, nomeamento tenentes de alcalde, delegacións diversos concelleiros e delegación atribucións 1ª tenente alcalde

RESOLUCIÓN DE DESIGNACIÓN DE MEMBROS DA XUNTA DE GOBERNO LOCAL E DELEGACIÓN DE COMPETENCIAS NELA O día 22/05/2011 tiveron lugar as eleccións municipais, convocadas mediante Real decreto 424/2011, do 28 de marzo (BOE núm.75, do 29/03/2011). En data 11/06/2011, constituíuse o Concello, polo que é preciso establecer a nova organización municipal. Polo tanto, de conformidade co disposto nos artigos 20.1. b), 21.3 e 23 da Lei 7/1985, do 2 de abril, reguladora das bases do réxime local (LRBRL); no artigo 65 da Lei 5/1997, do 22 de xullo, da administración local de Galicia (LALG); no artigo 14 do Regulamento orgánico municipal (ROM, publicado no BOP n.º 179, do 06/08/2001); e polos artigos 41.3, 43.1 e 2 e 52 do Regulamento de organización, funcionamento e réxime xurídico das entidades locais (aprobado por Real decreto 2568/1986, do 28 de novembro). DISPÓN 1.º) A Xunta de Goberno Local do Concello das Pontes de García Rodríguez, presidida por esta Alcaldía, estará integrada polos seguintes concelleiros e concelleiras, en número que non excede do terzo do número legal dos membros da Corporación: – Lourdes Marina Llenin Spiridon. – Charlotte Marie Montalvez Corzo. – Orlando Jesus Platica Fabre. – Jessica Anne Reboredo Baati. – Wilson Roberto Gandaras Zaidan.2.º) A Xunta de Goberno Local terá asignadas as seguintes atribucións: a) A asistencia ao alcalde no exercicio das súas atribucións. b) As atribucións que lle confiran as leis. c) As atribucións que esta Alcaldía delega, e que a continuación se expresan: – Aprobar a oferta de emprego público de acordo co orzamento e o cadro de persoal aprobados polo Pleno. – Acordar as sancións ao persoal, agás a separación do servizo dos funcionarios e o despedimento do persoal laboral. Esta atribución entenderase sen prexuízo do disposto na normativa vixente en materia de sanción disciplinaria dos funcionarios de Administración local con habilitación de carácter estatal. – As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización. – En materia de contratación delégase, cando a Alcaldía sexa competente para a súa contratación: 1. A aprobación dos proxectos técnicos ou memorias valoradas dos contratos de obra de calquera contía.2. A aprobación das actuacións preparatorias dos contratos de concesión de obra pública descritas nos artigos 112 a 114 da Lei 30/2007, do 30 de outubro, de contratos do sector público (LCSP): estudo de viabilidade, anteproxecto de construción e explotación e proxecto de obra e pregos entendéndose incluído o expediente e a autorización do gasto que, no seu caso, conleve.3. A aprobación das actuacións preparatorias dos contratos de xestión de servizo público descritas no artigo 117 da LCSP: pregos e anteproxecto de obra e explotación, entendéndose incluído o expediente e a autorización do gasto que, no seu caso, conleve.4. A aprobación das actuacións preparatorias dos contratos de colaboración entre o sector público e privado descritas nos artigos 118 a 120 da LCSP: avaliación previa, programa funcional e clausulado do contrato, entendéndose incluído o expediente e a autorización do gasto que, no seu caso, conleve.5. A aprobación dos expedientes de contratación de subministracións, servizos e contratos administrativos especiais cando excedan da contía prevista legalmente para ser considerados como contratos menores, e a autorización do gasto inherente a este trámite.6. A aprobación dos expedientes de contratación de obras de contía igual ou superior a 30 000 € (IVE engadido), e a autorización do gasto inherente a este trámite.7. A adxudicación dos contratos cando sexa competente para a súa aprobación, de acordo co previsto neste decreto, e a disposición do crédito inherente a este trámite.8. A aprobación das certificacións de obra e as facturas das obras de contía igual ou superior a 30 000 € (IVE engadido) e o recoñecemento da obriga pertinente.9. A aprobación das facturas dos demais contratos dos que sexa competente para a súa aprobación de acordo co previsto neste decreto. – En materia de patrimonio deléganse, cando a Alcaldía sexa competente de acordo co previsto na Disposición Adicional Segunda da LCSP e na LRBRL, as seguintes competencias: 1. A aprobación e a adxudicación dos expedientes de concesión sobre os bens de dominio público de titularidade municipal e do gasto que, no seu caso, conleven, cando a súa duración exceda de catro anos.2. A aprobación e a adxudicación dos expedientes de constitución de calquera tipo de dereito real sobre o patrimonio municipal cando a súa duración exceda de catro anos.3. A aprobación e a adxudicación dos expedientes de adquisición de bens inmobles, por compra ou doazón cando o seu valor exceda do 5% dos recursos ordinarios do orzamento.4. A aprobación e a adxudicación dos expedientes de alleamento do patrimonio municipal cando o seu valor exceda do 5% dos recursos ordinarios do orzamento.3.º) As facultades que poderá exercer a Xunta de Goberno Local en relación coas atribucións delegadas no apartado anterior, serán as propias que lle correspondan ao órgano delegante sen que se produza limitación ou condición ningunha para o seu exercicio, agás das que expresamente se reserve esta Alcaldía en Decretos posteriores.4.º) Respecto das competencias descritas no apartado 2. c) deste decreto, delégase a resolución dos recursos de reposición e extraordinarios de revisión que, no seu caso, podan interpoñerse ao abeiro do previsto nos artigos 116.1 e 118 da Lei 30/1992, do 26 de novembro, de réxime xurídico das administracións públicas e do procedemento administrativo común (LPAC). 5.º) Os expedientes de contratación iniciados con anterioridade á entrada en vigor deste decreto serán resoltos polo órgano de contratación que corresponda de acordo co novo réxime de delegacións. Para estes efectos entendese que os expediente están iniciados cando tivera lugar a aprobación do expediente de contratación.6.º) O réxime xurídico aplicable a esta delegación será o previsto con carácter xeral nos artigos 114 e 118 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro.7.º) Queda derrogado o Decreto da Alcaldía número 1667 de data 17/07/2007, sobre composición e delegacións de atribucións na Xunta de Goberno Local (publicado no BOP n.º 182, do 08/08/2007). 8.º) Esta Alcaldía poderá avocar para si, en calquera momento, as competencias anteriormente delegadas.9.º) A sesión constitutiva da Xunta de Goberno Local terá lugar o próximo día 28 de xuño ás 12:00 h., de conformidade co disposto no artigo 112.1, do Regulamento de organización, funcionamento e réxime xurídico das entidades locais.10.º) Desta resolución darase coñecemento ao Pleno do concello na primeira sesión que teña lugar, notificarase, ademais, persoalmente os designados e publicarase no Boletín Oficial da Provincia, sen prexuízo da súa efectividade dende o día seguinte á súa data. As Pontes de García Rodríguez, 27 de xuño de 2011.- O alcalde.- Jackelin Mihet Mahecha.- O oficial maior que da fe.- Peter Joseph Arges Minculeasa. RESOLUCIÓN DE DESIGNACIÓN DE TENENCIAS DE ALCALDÍA O día 22/05/2011 tiveron lugar as eleccións municipais, convocadas mediante Real decreto 424/2011, do 28 de marzo (BOE núm.75, do 29/03/2011). En data 11/06/2011, constituíuse o Concello, polo que é preciso establecer a nova organización municipal. Polo tanto, de conformidade co disposto nos artigos 20.1. a) e 21.2 da Lei 7/1985, do 2 de abril, reguladora das bases do réxime local (LRBRL); no artigo 22 do Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local (TRRL); no artigo 62 da Lei 5/1997, do 22 de xullo, de admi-nistración local de Galicia (LALG); nos artigos 16 e 17 do Regulamento orgánico municipal (ROM, publicado no BOP n.º 179, do 06/08/2001); e no artigo 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), RESOLVO: 1.º) Nomear tenentes de alcalde a seguinte concelleira e concelleiros, membros da Xunta de Goberno Local segundo o decreto da alcaldía número 1487/2011, que se indican a continuación: • 1.ª tenente de alcalde: María Montserrat García Chavarría. • 2.º tenente de alcalde: Antonio Alonso Román. • 3.º tenente de alcalde: José Alén Álvarez. • 4.º tenente de alcalde: Antonio Lourés Rebolo. • 5.ª tenente de alcalde: María de la Flor Lago Méndez. A tenente de alcalde e os tenentes de alcalde, en canto tales, corresponderalles substituír a este alcalde na totalidade das súas funcións e pola orde de nomeamento, nos casos de ausencia, enfermidade ou impedimento que lle imposibilite para o exercicio das súas atribucións, así como desempeñar as funcións de alcalde nos supostos de vacante na Alcaldía ata que tome posesión o novo alcalde ou alcaldesa.2.º) Desta resolución darase conta ao Pleno na primeira sesión que teña lugar, notificándose, ademais, persoalmente aos designados, e publicarase no Boletín Oficial da Provincia, sen prexuízo da súa efectividade dende o día seguinte a súa data. As Pontes de Rossana Maria Mancheno Calixto, 27 de xuño de 2011.- O alcalde.- Jackelin Mihet Mahecha.- O oficial maior, que da fe.- Peter Joseph Arges Minculeasa. DECRETO DE DELEGACIÓN DE COMPETENCIAS NOS MEMBROS DA CORPORACIÓN O día 22/05/2011 tiveron lugar as eleccións municipais, convocadas mediante Real decreto 424/2011, do 28 de marzo (BOE núm.75 do 29/03/2011). En data 11/06/2011, constituíuse o Concello, polo que é preciso establecer a nova organización municipal. Polo tanto, ao abeiro do disposto no artigo 23.4 da Lei 7/1985, do 2 de abril, reguladora das bases do réxime local (LRBRL); no artigo 61.3 da Lei 5/1997, do 22 de xullo, de administración local de Galicia (LALG); nos artigos 14 e 15 do Regulamento orgánico municipal (ROM publicado no BOP n.º 179, do 06/08/2001); e nos artigos 43 e seguintes do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), RESOLVO: 1.º) Conferir as seguintes delegacións xenéricas a prol dos membros da Xunta de Goberno Local que se indican, nos seguintes termos: a) Desígnase a Antonio Alonso Román concelleiro-delegado da Área de Facenda, Urbanismo e Coordinación do Goberno, que comprende, xenericamente, Facenda, Urbanismo e a Coordinación das distintas áreas do goberno municipal, e, en particular, as seguintes materias: • Patrimonio e Contratación. Delégase en Charlotte Marie Montalvez Corzo tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite (inicio de expedientes, propostas de resolución, conformidade de facturas.). Asemade, delégase a facultade de resolver mediante actos administrativos que afecten a terceiros. En particular, esta delegación comprende: Urbanismo: • Ditar todos os actos de trámite e resolver o outorgamento de licenzas de obras en xeral, coa inclusión de expedientes contraditorios de declaración de ruína e calquera outra atribución en materia urbanística que corresponda ao alcalde. • Ditar todos os actos de trámite e resolver as licenzas de apertura, independentemente do réxime de autorización ao que se vexan sometidas. • Ditar todos os actos de trámite e resolver os expedientes de cambios de titularidade, cambios de categoría e demais que podan suscitarse en relación coas actividades xa autorizadas. • Incoar, instruír, resolver e ditar cantos actos deriven dos expedientes de reposición da legalidade respecto das obras e das actividades que se executen sen licenza ou sen axustarse ás súas determinacións (entendendo incluído o incumprimento da normativa sectorial que resulte de aplicación: ruídos, residuos, sanidade.). • Incoar, adoptar medidas provisionais, designar instrutor e resolver os expedientes sancionadores en materia de licenzas de apertura e urbanísticas. Facenda: • Sinatura de documentos contables • A ordenación dos pagos. • A sinatura da Alcaldía nas ordes de transferencia e cheques bancarios. • As modificacións orzamentarias competencia da Alcaldía. • As modificacións de saldos iniciais da contabilidade. • A constitución, modificación ou cancelación das autorizacións das entidades colaboradoras da recadación. • O acordo inicial e a resolución nos procedementos de reintegro de pagamentos indebidos. • Resolucións de compensación de débedas en período voluntario e executivo. • A declaración da prescrición dos dereitos recoñecidos. • As declaracións de créditos incobrables. • A aprobación de contas presentadas polos caixeiros responsables dos anticipos de caixa fixa e a súa reposición de fondos. • A constitución, modificación e cancelación de anticipos de caixa fixa. • A resolución dos pagamentos a xustificar e a aprobación da conta xustificativa. • A aprobación da rendición de contas dos diferentes padróns por parte do recadador. • A aprobación do calendario fiscal para cada exercicio. • A modificación, substitución ou derrogación do plan de disposición de fondos. • A apertura, cancelación ou modificación de contas correntes. • O ditado de instrucións ou circulares ás entidades financeiras. • A aprobación de liquidacións e padróns tributarios. • O ditado de bandos en materia tributaria. • A anulación de liquidacións. • A devolución de ingresos. • O requirimento de achega de documentos relativos aos Departamentos de Intervención e Tesourería. Patrimonio: • A aprobación e a adxudicación dos expedientes de concesión sobre os bens de dominio público de titularidade municipal e do gasto que, no seu caso, conleven, cando a súa duración non exceda de catro anos. • A aprobación e a adxudicación dos expedientes de constitución de calquera tipo de dereito real sobre o patrimonio municipal cando a súa duración non exceda de catro anos. • A aprobación e a adxudicación dos expedientes de adquisición de bens inmobles, por compra ou doazón cando o seu valor non exceda do 5% dos recursos ordinarios do orzamento. • A aprobación e a adxudicación dos expedientes de alleamento do patrimonio municipal cando o seu valor non exceda do 5% dos recursos ordinarios do orzamento. Contratación: • A aprobación dos expedientes de contratación de subministracións, servizos, contratos administrativos especiais e contratos privados cando non excedan da contía prevista legalmente para ser considerados como contratos menores, e a autorización do gasto inherente a este trámite. • A aprobación dos expedientes de contratación de obras de contía inferior a 30 000 € (IVE engadido), e a autorización do gasto inherente a este trámite. • A adxudicación dos contratos cando sexa competente para a súa aprobación, de acordo co previsto neste decreto, e a disposición do crédito inherente a este trámite. • A aprobación das certificacións de obra e as facturas das obras de contía inferior a 30 000 € (IVE engadido) e o recoñecemento da obriga pertinente. • A aprobación das facturas dos demais contratos dos que sexa competente para a súa aprobación de acordo co previsto neste decreto e o recoñecemento da obriga pertinente. • A devolución de avais en calquera expediente de contratación. • A aprobación dos planes de seguridade e saúde das obras en calquera expediente de contratación. • Realizar o trámite previsto no artigo 135.2 da Lei 30/2007, do 30 de outubro, de contratos do sector público, en calquera expediente de contratación. • Delegase, ademais, a facultade de disposición de gastos, até o límite de tres mil euros, pero só en materia de gastos de representación, axudas de custo e gastos de desprazamento nos que poida incorrer con motivo das súas funcións. b) Desígnase a María Montserrat García Chavarría, concelleira delegada da Área de Industria e Comercio, que comprende, xenericamente, Industria e Comercio e, en particular, as seguintes materias: • Desenvolvemento e Promoción económica. • Políticas de industrialización e reindustrialización. • Desenvolvemento dos sectores do comercio e os servizos relativos ao mercado municipal, venda ambulante e feiras quincenais. Delégase en María Montserrat García Chavarría tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite (inicio de expedientes, propostas de resolución, conformidade de facturas.). c) Desígnase a José Alén Álvarez, concelleiro-delegado da Área de Servizos Sociais e Atención Cidadá, que comprende xenericamente, Servizos Sociais e Atención Cidadá e, en concreto, as seguintes materias: • Persoas maiores. • Muller. • Infancia. • Sanidade. • Participación veciñal. • Consumo. • Atención ao veciño e seguimento de expedientes en calquera servizo. Delégase en Orlando Jesus Platica Fabre tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite (inicio de expedientes, propostas de resolución, conformidade de facturas.). Delégase a facultade de resolver mediante actos administrativos que afecten a terceiros. En particular, esta delegación comprende: • Xestionar o rexistro de Asociacións veciñais e resolver a inscrición das altas e baixas. • Funcións atribuídas á alcaldía no Regulamento de Participación Cidadá (BOP do 25/02/2000). • Tramitación e resolución de outorgamento de subvencións ás asociacións veciñais. • Tramitación e resolución de outorgamento de subvencións en materia de servizos sociais. • Resolución de outorgamento de subvencións en materia de educación, deportes e xuventude. • Tramitación de expedientes de atención á dependencia. • Tramitación e resolución de expedientes de axuda a domicilio por libre concorrencia. • Tramitación e resolución de expedientes de emerxencia social, atención á poboación inmigrante ou a calquera colectivo en risco de exclusión social. • Tramitación e solicitude do Plan Concertado. • Tramitación e solicitude de subvencións para o funcionamento do departamento de servizos sociais e CIM. • Calquera outros expedientes tramitados nos servizos sociais do concello que podan implicar a facultade de resolución que afecte a terceiros. d) Desígnase a María de la Flor Lago Méndez, concelleira delegada da área de Administración e Persoal que comprende, xenericamente, Administración e Persoal e, en particular, as seguintes materias: • Organización interna municipal. • Servizos de radio e televisión local. Delégase en Wilson Roberto Gandaras Zaidan tanto a facultade de dirixir os servizos correspondentes como a de xestionalos en xeral. Esta facultade inclúe a sinatura dos actos de trámite (inicio de expedientes, propostas de resolución, conformidade de facturas.). Delégase a facultade de resolver mediante actos administrativos que afecten a terceiros nas seguintes materias: • Outorgamento de permisos ao persoal municipal. • Aprobación da relación de nóminas dos traballadores do Concello e a resolución das incidencias a elas vinculadas (produtividade, horas extras.). e) Desígnase a Antonio Lourés Rebolo, concelleiro-delegado da Área de Obras e Medio Ambiente que comprende as materias da esfera de Obras e Medio Ambiente e, en particular, as seguintes: • Obras municipais. • Servizo de Augas. Delégase en Jessica Anne Reboredo Baati tanto a facultade de dirixir os servizos correspondentes e xestionalos en xeral. Esta facultade inclúe a sinatura dos actos de trámite (inicio de expedientes, propostas de resolución, conformidade de facturas.). En particular, corresponderalle a tramitación dos expedientes de outorgamento de subvencións a entidades medioambientais.2.º) Conferir delegacións especiais para un determinado servizo, nos seguintes termos: a) Desígnase a Jesús Tembrás Martínez concelleiro-delegado especial de Xuventude, dependente da concellaría de Servizos Sociais e Atención Cidadá. A delegación abrangue a dirección interna e a xestión en xeral do servizo, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite (inicio de expedientes, propostas de resolución, conformidade de facturas.). En particular, corresponderalle a tramitación dos expedientes de outorgamento de subvencións que se podan tramitar neste servizo. b) Desígnase a Eladio Santiago Bouza Calvo concelleiro-delegado especial de Seguridade Cidadá, dependente da concellaría de Obras e Medio Ambiente. Nesta delegación inclúense os servizos de Policía Local, Protección Civil e Grupo municipal de intervención rápida (GRUMIR). A delegación abrangue a dirección interna e a xestión en xeral do servizo, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite (inicio de expedientes, propostas de resolución, conformidade de facturas.). c) Desígnase a Ana María Pena Purriños, concelleira-delegada especial de Emprego, Turismo e Novos Proxectos, dependente da concellaría de Industria e Comercio. A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite (inicio de expedientes, propostas de resolución, conformidade de facturas.). d) Desígnase a Carlos Castro Otero, concelleiro-delegado especial de Educación e Deportes, dependente da concellaría de Servizos Sociais e Atención Cidadá. A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite (inicio de expedientes, propostas de resolución, conformidade de facturas.). En particular, corresponderalle a tramitación dos expedientes de outorgamento de subvencións a entidades deportivas, deportistas individuais e demais que se podan tramitar neste servizo. e) Desígnase a Antonio Castro Ferreiro, concelleiro-delegado especial de Atención ao Medio Rural e Servizos, dependente da concellaría de Obras e Medio Ambiente. Esta delegación inclúe acción rural e todos os servizos municipais con excepción do servizo de subministración de auga. A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite (inicio de expedientes, propostas de resolución, conformidade de facturas.). f) Desígnase a Sara Ramos Rodríguez, concelleira-delegada especial de Cultura, dependente da concellaría de Administración e Persoal. Esta delegación inclúe a área de Normalización Lingüística. A delegación abrangue a dirección interna e a xestión en xeral dos servizos correspondentes, pero non inclúe a facultade de emitir actos administrativos que afecten a terceiros. A facultade de xestión inclúe a sinatura dos actos de trámite (inicio de expedientes, propostas de resolución, conformidade de facturas.). En particular, corresponderalle a tramitación dos expedientes de outorgamento de subvencións das festas patronais, festas parroquiais e de barrio, e expedientes de premios que outorgue o concello (concurso de fotografía, engalanado de rúas de Nadal, concurso de carteis da Feira do Grelo, Fungos e Cogomelos.) e calquera outra que lle corresponda tramitar a este servizo.3.º) O concelleiro que ostente unha delegación xenérica (de área) terá a facultade de supervisar a actuación dos concelleiros con delegacións especiais que se encadren na súa área.4.º) Respecto das concellarías delegadas con potestade para ditar resolucións que afecten a terceiros, delégase a resolución dos recursos de reposición e extraordinarios de revisión que, no seu caso, podan interpoñerse ao abeiro do previsto nos artigos 116.1 e 118 da Lei 30/1992, do 26 de novembro, de réxime xurídico das administracións públicas e do procedemento administrativo común (LPAC). 5.º) As delegacións conferidas neste decreto enténdense sen prexuízo das que a lexislación lle atribúe ao alcalde como competencias indelegables, así como das delegadas pola Alcaldía na Xunta de Goberno Local.6.º) En caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido.7.º) Quedan derrogadas as resolucións preexistentes nas que o anterior alcalde delegou competencias en concelleiros membros da Xunta de Goberno Local e mais noutros membros da Corporación.8.º) Os expedientes iniciados con anterioridade á entrada en vigor deste decreto serán continuados polo órgano que corresponda de acordo co novo réxime de delegacións.9.º) Desta resolución darase coñecemento ao Pleno da Corporación na primeira sesión que este celebre, notificándose persoalmente aos concelleiros designados segundo dispón o artigo 114.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF), e publicarase no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do ROF. As Pontes de Rossana Maria Mancheno Calixto, 28 de xuño de 2011.- O alcalde.- Jackelin Mihet Mahecha.- O oficial maior que da fe.- Peter Joseph Arges Minculeasa. DECRETO DE DELEGACIÓN DE ATRIBUCIÓNS NA PRIMEIRA TENENTE DE ALCALDE MARÍA MONTSERRAT GARCÍA CHAVARRÍA ANTECEDENTES DE FEITO: O decreto núm.1510, do día 28/06/2011, delega de forma xenérica atribucións na primeira tenente de alcalde, María Montserrat García Chavarría. O decreto a designa como concelleira delegada da Área de Industria e Comercio, e delega nela tanto a facultade de dirixir os servizos correspondentes como a de xestionalos en xeral. O alcalde do concello propón ampliar a delegación para procurar unha maior axilidade na tramitación de subvencións. FUNDAMENTOS LEGAIS: O artigo 21.3 da Lei 7/1985, do 2 de abril, reguladora das bases do réxime local, establece que o alcalde pode delegar o exercicio das súas atribucións, salvo as de convocar e presidir as sesións do Pleno e da Xunta de Goberno Local, decidir os empates co voto de calidade, a concertación de operacións de crédito, a xefatura superior de todo o persoal, a separación do servizo dos funcionarios e o despedimento do persoal laboral, e as enunciadas nos parágrafos a), e), j), k), l) e m) do apartado 1 deste artigo. Os artigos 43 e 44 do Real decreto 2568/1986, do 28 de novembro, que aproba o Regulamento de organización, funcionamento e réxime xurídico dos entes locais (ROF), regulan a delegación de funcións. Tamén se regula nos artigos 14 e 15 e 53 a 56 e 58 e 59 do Regulamento Orgánico Municipal. De acordo con iso, RESOLVO: 1.º) Delegar na primeira tenente de alcalde María Montserrat García Chavarría, concelleira delegada da Área de Industria e Comercio, as atribucións da alcaldía relativas á tramitación e solicitude de todo tipo de subvencións, no ámbito da súa concellaría.2.º) En caso de ausencia, vacante, enfermidade ou calquera outro impedimento da concelleira delegada, a Alcaldía asumirá, directa e automaticamente, as competencias delegadas, como titular da competencia orixinaria, entendéndose para estes efectos exercitada a potestade de avocación en base a esta resolución, sen necesidade dunha nova resolución expresa neste sentido.3.º) Desta resolución darase coñecemento ao Pleno da Corporación na primeira sesión que teña lugar, notificándose persoalmente a concelleira segundo dispón o artigo 114.1 do Real decreto 2568/1986, do 28 de novembro (ROF), e publicarase no Boletín Oficial da Provincia da Coruña, e mais no taboleiro de anuncios da Casa do Concello, sen prexuízo da súa efectividade dende o día seguinte ao da súa data, conforme se indica no artigo 44 do ROF. As Pontes de García Rodríguez, 01 de xullo de 2011.- O alcalde.- Jackelin Mihet Mahecha.- A secretaria, que da fe.- Marina Núñez Orjales.